ВЪПРОСИ И ОТГОВОРИ ПО ПРОЦЕДУРА
BG161PO003-2.4.02 „ПОДКРЕПА ЗА РАЗВИТИЕТО НА КЛЪСТЕРИТЕ В БЪЛГАРИЯ”
ВЪПРОС № 49)
Здравейте,

В насоките съществува следния текст:

"Декларация, съдържаща процентното разпределение на безвъзмездната помощ, за която се кандидатства между участниците в обединението – попълнена по образец (Приложение Г1) от кандидата – оригинал"

Може ли да дадете реален пример за такова разпределение след като по компонент 2 имаме например общи събития ?

Вторият въпрос е насочен към наемането на хора като част от екпа на клъстера. Възможно ли е това да бъдат работещи в членовете на клъстера и следва ли да сключват изрично нови трудови договори с ЗЗД-то.

Поздрави

И.Петров

i.petrov@myrambler.ru
21.03.2013 г.

ОТГОВОР № 49)

1. Процентното разпределение на помощта е конкретно и специфично за всеки отделен проект и е изцяло по преценка на съответния кандидат как да бъде разпределена помощта между участниците/членовете на клъстера, в зависимост от предвидените за изпълнение дейности по проекта и целите, които следва да бъдат постигнати.
2. Всички разходи по проекта трябва да бъдат извършени след датата на влизане в сила на договора за безвъзмездна финансова помощ и до изтичане на срока за изпълнение на проекта, с изключение на разходите за консултантски услуги за изготвяне на проектното предложение по процедурата и разходите за одит на проекта. След сключване на договора за безвъзмездна финансова помощ бенефициентите следва да проведат съответните процедури за избор на изпълнител в съответствие с приложимото законодателство и да сключат договор с избрания изпълнител. 
В този смисъл, в случай че проектното предложение включва разходи за възнаграждения (включително за здравни и осигурителни вноски за сметка на работодателя за персонала на административното тяло на клъстера), след сключване на договора за безвъзмездна финансова помощ бенефициентът следва да проведе процедура за подбор на персонал и да сключи съответните трудови договори.
ВЪПРОС № 50)
Уважаеми Господа,

Съгласно точка 3.3.1, подточка 2) Придружителни документи, буква „л“  и във връзка с точка  2.3.1. от Насоките за кандидатстване по открита процедура за конкурентен подбор на проекти с определен срок за кандидатстване: BG161PO003-2.4.02 „Подкрепа за развитието на клъстерите в България“ следва да се представи документ за право на ползване на клъстера или на някой от участниците в клъстера върху сградата/помещението, където ще се извършват СМР.

В тази връзка бихме желали да зададем следните въпроси:

1)  Как следва да се тълкува формулировката, съгласно която кандидатът трябва да представи документ, удостоверяващ   „правото на ползване“ върху сградата/помещението?

2)  Необходимо ли е кандидатът или партньор в обединението-кандидат да е собственик или в негова полза да е учредено право на ползване като вещно право върху недвижимия имот, или е достатъчно кандидатът/партньорът да е наемател на имота по договор за наем, включително дългосрочен (облигационно отношение)?

Предвид краткия срок за кандидатстване по процедурата, ще Ви помолим за навременен отговор. 

Благодарим предварително.
С уважение,

Д. Минчева
info@bdabg.com
21.03.2013 г.

ОТГОВОР № 50)
В случай че по проекта се предвижда изпълнение на СМР по Компонент 3 от процедурата,  кандидатът следва да удостовери със съответните документи правото на ползване на клъстера или на някой от участниците в обединението-клъстер върху сградата/помещението, където ще се извършват СМР. Такива документи могат да бъдат документ за собственост върху недвижимия имот (на обединението или на член на клъстера), документ удостоверяващ вещно право върху недвижимия имот, договор за наем и др.
Условията за ползване на недвижимия имот са пряко свързани с чл. 7.2. от Договора за БФП съгласно който: дълготрайните материални и нематериални активи, придобити със средства по проекта, следва да останат в активите на бенефициента и региона-получател (територията на Република България) за срок от минимум 3 (три) години след изпълнение на цялата инвестиция, а в случаите, когато бенефициентът е голямо предприятие – за срок от минимум 5 (пет) години след изпълнение на цялата инвестиция в съответствие с изискванията на чл. 12 и чл. 13 от Регламент (ЕО) № 800/2008 на Комисията от 6 август 2008 г. относно деклариране на някои категории помощи за съвместими с общия пазар в приложение на чл. 87 и чл. 88 от Договора (ОВ L 214, 09/08/2008).
ВЪПРОС № 51)
Здравейте, 
Дали клъстери (с подписан договор) могат да включат наема на хора и наема на помещения в компонент 1 или наема на сграда трябва да се включи в компонент 3

Предварително благодарим за скорошната обратна връзка.
Поздрави,

Екипът на Сдружение "Средногорие Мед Индустриален Клъстер" 
office@srednogorie.eu
21.03.2013 г.

ОТГОВОР № 51)

Кандидатите, които към датата на подаване на проектното предложение са сключили договор за безвъзмездна финансова помощ по процедура за подбор на проекти: BG161PO003-2.4.01 „Подкрепа за развитието на клъстерите в България”, който включва разходи по Компонент 1 и Компонент 2, могат да кандидатстват с проектно предложение, което включва само дейности/разходи по Компонент 3 по настоящата процедура и единствено следните дейности/разходи по Компонент 1: консултантски услуги за изготвяне на проектното предложение; визуализация на проекта; одит на проекта. 
Разходите за наем на работни помещения за административното тяло на клъстера са недопустими по Компонент 3 от процедурата.
ВЪПРОС № 52)
Здравейте,

възнамеряваме да кандидатстваме по процедура BG161PO003-2.4.02 Подкрепа за развитието на клъстерите в България. Въпросите, които искаме да задедем са от общ характер по същата, като:
1. По програмата  ще кандидстваме, чрез  сдружение с нестопанска цел, регистрирано по ЗЮЛНЦ, през 2003г. Съществува ли конфликт, че сдружението е вече регистрирано през въпросната 2003 година?
2. Достатъчно ли е, като доказателство за изпълнение на изискванията в определението за клъстер да бъде представено решение на УС на сдружението (естествено с права дадени му от Устава и ОС), в което ясно и категорично е разписано решение за участие и обвързаността на целите и задачите от Устава на сдружението с тези изисквани за
изпълнение от потенциален клъстер?
3. Както вече споменах по програмата ще кандидстваме със сдружение с нестопанска цел, което има дейност по НКИД:52.29 Други спомагателни дейности в транспорта. В случай, че имаме член на сдружението, който работи в област "шосеен транспорт", а клъстера ще бъде в област "спомагателни дейности в транспорта", кой праг на общия
размер на безвъзмездната финансова помощ, предоставена на всяко едно предприятие във връзка с процедури или индивидуални помощи, обявени в режим ?de minimis? 
(минимална помощ) важи - 200 000 евро (391 166 лева) или 100 000 евро (195 583 лева) за период от 3 последователни финансови години?
4. Ако клъстера е сдружение с нестопанска цел по ЗЮЛНЦ този праг е определен за клъстера, а за членовете има ли такъв праг?
5. Ако в клъстера има фирма ЮЛ, която е с регистрация в гр.Девня, а клъстера по принцип е с регистрация в гр.Варна съществува ли проблем? Въпроса е продиктуван и от
обстоятелството, че Девня попада в списъка на общините подпомогнати от оперативната програми за селските райони?
Предварително Ви благодаря за отделеното време и внимание!
С уважение:
Венцислав Кръстев
тел.:0882501150
гр.Варна

venty@ventyvlc.com

21.03.2013 г.

ОТГОВОР № 52)

1. По настоящата процедура могат да кандидатстват както новосъздадени, така и вече съществуващи клъстери, т.е. не съществува изискване относно годината на регистрация на обединението-кандидат.
2. Към проектното предложение следва да бъдат приложени документи, с които кандидатът да удостовери създаването на клъстер под формата на обединение в съответствие с критериите за допустимост на кандидатите по настоящата процедура. Документите са посочени в т. 3.1.1. „Списък на документите за кандидатстване“, т. 2) „Придружителни документи“, буква д) от Насоките за кандидатстване.
Допълнително, кадидатът трябва да отговаря на определението (концепцията) за клъстер, посочено в Насоките за кандидатстване.
3. Отрасъл „шосеен транспорт” включва предприятията, класифицирани в позициите със следните тризначни кодове: 49.3 „Друг пътнически сухопътен транспорт” и 49.4 „Товарен автомобилен транспорт и услуги по преместване” от КИД 2008 (Приложение С към Насоките за кандидатстване).

В случай че обединението-кандидат по процедурата е с правна форма на сдружаване съгласно Закона за юридическите лица с нестопанска цел и кодът на основната му икономическа дейност е 52.29 „Други спомагателни дейности в транспорта“, за него е приложим тавана от 200 000 евро (391 166 лева) за период от 3 последователни данъчни години, при спазване на останалите критерии, условия и изисквания по процедурата.
4. В случай че обединението-кандидат по процедурата е с правна форма на сдружаване съгласно Закона за юридическите лица с нестопанска цел, посочения праг се отнася единствено за клъстера (обединението-кандидат), а не за отделните организации, участващи в състаа му.
5. Потенциалните кандидати не могат да участват в процедурата и да получат безвъзмездна финансова помощ, в случай че попадат в обхвата на т. 2.1.4. „Специфични критерии за недопустимост“ от Насоките за кандидатстване, независимо от правната форма на сдружаване.

В случай че кандидатът е дружество по смисъла на чл.357-364 от ЗЗД, проверката че не осъществяват дейност в секторите/кодовете по т. 2.1.4., т. 1) и т. 2) от Насоките за кандидатстване ще се осъществява по отношение на всички организации, участващи в дружеството по ЗЗД.

ВЪПРОС № 53)
Уважаеми господа,

Съгласно обявените Насоки за кандидатстване, трябва да получаваме отговор на зададените по схемата въпроси в рамките на 3 дни. Надявам се да получа отговор на въпроса по-долу* до края на днешния ден.

С уважение,


*Здравейте,
Какъв е начинът за определяне състава на административното тяло на клъстера? Предварително ли се залагат членовете му с представяне на автобиографии на етап кандидатстване, или се набира персонал в последствие? Ако се набира персонал в последствие, какъв е редът и начинът за това?
Михаела Стоянова
arnabatun@yahoo.com
21.03.2013 г.
ОТГОВОР № 53)

Отговорът на зададения от Вас въпрос е публикуван под № 39 в настоящата рубрика „Въпроси и отговори“.
ВЪПРОС № 54)
Здравейте, 

В Компонент 1, допустими дейности - Създаване и ресурсно обезпечаване на дейността на административното тяло на клъстера, в новите Насоки вече не фигурира изискването: „Създадените нови работни места по проекта следва да бъдат заети за срок от 3 години след приключване на проекта.”, но в новия формуляр за кандидатстване, в т.10 „Постигане на цели, свързани с изпълнението на хоризонталните политики на ЕС”, в графа Заетост продължава това да се оценява като пряк резултат! Моля да уточните дали е въпрос на техническа грешка и ако не, какъв е Вашия аргумент за наличието на този критерий? 

Предварително благодаря,

Диляна Кундева 

dkundeva@gmail.com

21.03.2013 г.

ОТГОВОР № 54)

Посоченото изискване е отпаднало като задължение към кандидатите по процедурата, тъй като е извършено изменение в чл. 57, пар. 1 от Регламент 1083/2006 г.
Въпреки това, при оценка на съответствието на проектните предложения с хоризонталните политики на ЕС, максимален брой точки по показател „Заетост“ (създаване на нови работни места) от т. IV от критериите за оценка ще получат проектни предложения, пряк резултат от които е създаването на нови работни места за 3 години след приклюването на проекта. Съответствието с този показател ще бъде обект на проверка, както по време на изпълнението, така и след приключване на проекта с оглед запазване на неговата устойчивост.

